27.6.2023
SL
Uradni list Evropske unije
C 225/5
1.
Na kratko o odboru 1.
Nadzorni odbor Evropskega urada za boj proti goljufijam (OLAF) (v nadaljnjem besedilu: odbor) je neodvisen organ, ustanovljen z Uredbo (EU) št.
883/2013 Evropskega parlamenta in Sveta (1) (v nadaljnjem besedilu: uredba o uradu OLAF), da bi z rednim spremljanjem izvajanja preiskovalne funkcije urada OLAF krepil in zagotavljal njegovo neodvisnost.
2.
Odbor sestavlja pet neodvisnih zunanjih strokovnjakov (v nadaljnjem besedilu: člani), ki jih za petletno obdobje soglasno imenujejo Evropski parlament, Svet in Evropska komisija (2).
Člani so pri opravljanju svoje vloge popolnoma neodvisni in ne smejo zahtevati ali sprejemati navodil od nobene vlade ali institucije, organa, urada ali agencije EU.
Odbor pri njegovem delu podpira stalno delujoč sekretariat, ki deluje pod neposredno pristojnostjo odbora, neodvisno od Komisije, urada OLAF ali katerega koli drugega organa.
Sekretariat ima ključno vlogo pri olajševanju in podpiranju nalog odbora v zvezi s spremljanjem.
3.
Glede na naravo preiskav urada OLAF zoper sklep generalnega direktorja urada OLAF o začetku ali koncu preiskave ni mogoče vložiti pravnih sredstev pri sodiščih EU.
Tako je odbor dejansko edini organ, ki lahko nadzoruje urad OLAF in bdi nad vodenjem preiskav.
Odbor ima zato privilegiran položaj, saj s svojo vlogo spremljanja institucijam EU omogoča vpogled v delovanje urada OLAF in zagotavlja, da urad OLAF deluje v mejah zakonitosti in ob upoštevanju veljavnih procesnih jamstev.
4.
V skladu z uredbo o uradu OLAF ima odbor trojno vlogo: redno spremljanje preiskovalne funkcije urada OLAF, zagotavljanje pomoči generalnemu direktorju urada OLAF pri izvrševanju njegovih pristojnosti in poročanje institucijam EU.
5.
Natančneje, z rednim spremljanjem preiskav urada OLAF odbor poskuša zagotoviti:
(i) da ni zunanjega vmešavanja v preiskovalno funkcijo urada OLAF;
(ii) da so vse ustrezne odločitve generalnega direktorja sprejete v skladu z načeloma zakonitosti in nepristranskosti ter so skladne z Listino Evropske unije o temeljnih pravicah in procesnimi jamstvi (3).
6.
Odbor pri opravljanju svojih nalog (i) na generalnega direktorja urada OLAF naslavlja mnenja in, če je primerno, priporočila glede preiskovalnih dejavnosti urada OLAF, trajanja njegovih preiskav in virov, ki jih urad OLAF potrebuje za izvajanje teh preiskav, ter tudi (ii) oblikuje pripombe o osnutku smernic urada OLAF o preiskovalnih postopkih.
Odbor z izdajanjem mnenj in priporočil nikoli ne posega v tekoče preiskave.
2.
Leto, polno sprememb
2.1 Nova sestava nadzornega odbora 7.
Člen 15(2) uredbe o uradu OLAF določa, da nadzorni odbor Evropskega urada za boj proti goljufijam sestavlja pet neodvisnih članov, ki jih soglasno imenujejo Evropski parlament, Svet in Komisija.
V skladu s členom 15(3) uredbe o uradu OLAF mandat članov nadzornega odbora traja pet let in ga ni mogoče obnoviti.
Da bi nadzorni odbor ohranil strokovno znanje in izkušnje, se izmenično zamenjajo trije oziroma dva člana.
8.
Mandat dveh članov nadzornega odbora, Grażyne Stronikowske in Rafaela Muñoza López-Carmone, se je iztekel 12. julija 2021, mandat preostalih treh članov, Jana Mulderja, Marie Helene Pereira Loureiro Correia Fazenda in Dobrinke Mihajlove, pa 22. januarja 2022 (4).
(1)
(2) (3) (4)
Člen 15(2) Uredbe (EU) št.
883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št.
1073/1999 Evropskega parlamenta in Sveta in Uredbe Sveta (Euratom) št.
1074/1999 (UL L 248, 18.9.2013, str.
1), kakor je bila spremenjena z Uredbo (EU, Euratom) 2016/2030 in Uredbo (EU, Euratom) 2020/2223.
Na voljo tudi na https://eur-lex.europa.eu/legal-content/SL/TXT/?uri=CELEX:02013R0883-20210117.
Za ohranitev izkušenj, pridobljenih v odboru, se člani zamenjujejo izmenično v skladu z Uredbo št.
883/2013.
Na voljo na https://www.europarl.europa.eu/charter/pdf/text_sl.pdf.
V skladu s členom 1 Sklepa (EU, Euratom) 2016/1201 Evropskega parlamenta, Sveta in Komisije z dne 13. julija 2016 o imenovanju članov Nadzornega odbora Evropskega urada za boj proti goljufijam (OLAF) (UL L 198, 23.7.2016, str. 40).